**projektas**

**reg. Nr. T-178**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio sporto mokyklai didžiausio leistino pareigybių (etatų) skaIČIAUS PATVIRTINIMO**

2022 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 9 straipsnio 2 dalies 4 punktu, įgyvendindama Pasvalio sporto mokyklos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-163 ,,Dėl Pasvalio sporto mokyklos nuostatų patvirtinimo“ (su visais aktualiais pakeitimais), 26 punktą ir atsižvelgdama į Pasvalio rajono savivaldybės kontrolės ir audito tarnybos 2022 m. balandžio 15 d. raštą Nr. KS-49 ,,Dėl audito pastebėjimų Pasvalio sporto mokykloje“, bei į Pasvalio sporto mokyklos 2022 m. rugsėjo 7 d. raštą Nr. SR-94 ,,Dėl etatų skaičiaus nustatymo“, Pasvalio rajono savivaldybės taryba nusprendžia:

1. Patvirtinti Pasvalio sporto mokyklai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto, pareigybių (etatų) skaičių nuo 2022 m. spalio 1 d. – 49,05 etato.
2. Pripažinti netekusiu galios Pasvalio rajono savivaldybės tarybos 2022 m. birželio 29 d. sprendimą Nr. T1-132 ,,Dėl Pasvalio sporto mokyklai didžiausio leistino pareigybių (etatų) skaičiaus patvirtinimo“ 2022 m. spalio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Vyriausiasis specialistas

R. Savickas

Suderinta DVS Nr. RTS-196

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio sporto mokyklai didžiausio leistino pareigybių (etatų) skaIČIAUS PATVIRTINIMO**

2022 m. rugsėjo 8 d.

Pasvalys

1. **Sprendimo projekto rengimo pagrindas.**

Patvirtinti didžiausią leistiną pareigybių (etatų) skaičių Pasvalio sporto mokyklai.

1. **Sprendimo projekto tikslai ir uždaviniai.**

Atsižvelgiant į Kontrolės ir audito tarnybos pastebėjimus (2022 m. balandžio 15 d. raštas Nr. KS-49 ,,Dėl audito pastebėjimų Pasvalio sporto mokykloje“ bei į Pasvalio sporto mokyklos 2022 m. rugsėjo 7 d. raštą Nr. SR-94 ,,Dėl etatų skaičiaus nustatymo“, reikia sumažinti etatų skaičių Pasvalio sporto mokykloje 8 etatiniais vienetais nuo spalio 1 d.

 Savivaldybės tarybos 2022 m. birželio 29 sprendimu Nr. T1-132 ,,Dėl Pasvalio sporto mokyklai didžiausio leistino pareigybių (etatų) skaičiaus patvirtinimo“ patvirtinta 57,05 etato. Nuo rugsėjo 1 dienos sporto mokykloje kavinės patalpos yra išnuomotos privačiam asmeniui. Nebevykdant maitinimo paslaugų, reikia panaikinti 2 virėjų, 3 barmenų ir 3 virėjų padėjėjų etatus. Panaikinus 8 etatus, liktų 49,05 etato.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Bus sumažintas Pasvalio sporto mokyklai didžiausias leistinaspareigybių etatų skaičius. Atsižvelgta į Savivaldybės kontrolės ir audito tarnybos pastebėjimus dėl etatų skaičiaus sporto mokykloje**.**

1. **Skaičiavimai, išlaidų sąmatos, finansavimo šaltiniai**.

-

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Nevertinama.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Savivaldybė Kontrolės ir audito tarnyba, Pasvalio sporto mokykla, Švietimo ir sporto skyrius. Atsakingas R. Savickas.

 PRIDEDAMA. Pasvalio sporto mokyklos 2022-09-07 raštas Nr. SR-94 ,,Dėl etatų skaičiaus nustatymo“.

Vyriausiasis specialistas Rimantas Savickas